CELEX: 62007FN0134
Language: sl
Date: 2007-12-03 00:00:00
Title: Zadeva F-134/07: Tožba, vložena 3. decembra 2007 – Adjemian in drugi proti Komisiji

8.3.2008   
            
            
               SL
            
            
               Uradni list Evropske unije
            
            
               C 64/66
            
         Tožba, vložena 3. decembra 2007 – Adjemian in drugi proti Komisiji
   (Zadeva F-134/07)
   (2008/C 64/109)
   Jezik postopka: francoščina
   Stranki
   
      Tožeča stranka: Vahan Adjemian (Angera, Italija) (zastopniki: S. Orlandi, A. Coolen, J.-N. Louis in E. Marchal, odvetniki)
   
      Tožena stranka: Komisija Evropskih skupnosti
   Predmet in opis spora
   Razglasitev ničnosti odločb Komisije, s katerimi je bila na eni strani zavrnjena obnovitev pogodb o zaposlitvi tožečih strank kot pogodbenih uslužbencev za določen ali nedoločen čas in s katerimi so bili na drugi strani določeni pogoji za zaposlitev. V utemeljitev svoje tožbe tožeče stranke navajajo kršitev načela stabilnosti delovnih razmerij in zlasti nezakonitost člena 88 PZDU, ker omejuje trajanje pogodb pogodbenih uslužbencev.
   Predlogi tožeče stranke
   
               —
            
            
               za nične naj se razglasijo sledeče si odločbe Komisije, zlasti odločba z dne 28. aprila 2004 o maksimalnem trajanju zaposlovanja nestalnih uslužbencev v njenih službah;
            
         
               —
            
            
               za nezakonitega naj se razglasi člen 88 PZDU, ker omejuje trajanje pogodb pogodbenih uslužbencev;
            
         
               —
            
            
               za nični naj se razglasita odločbi Komisije z dne 23. avgusta in 31. oktobra 2007, s katerima so bili zavrnjeni ugovori R/263/07, R/492/07 in R/390/07 zoper odločbe Komisije o sklenitvi pogodbe ali o obnovitvi pogodbe o zaposlitvi tožečih strank kot pogodbenih uslužbencev samo za določen čas;
            
         
               —
            
            
               za nično naj se razglasi odločba Komisije z dne 5. septembra 2007, s katero so bile zavrnjene zahteve tožečih strank z dne 31. maja in 20. julija 2007 o podaljšanju njihovih pogodb pogodbenih uslužbencev za nedoločen čas;
            
         
               —
            
            
               za nične naj se razglasijo odločbe Komisije, s katerimi so določeni pogoji zaposlitve tožečih strank, v delu, ki omejuje njihovo pogodbo ali podaljšanje le-te na določen čas;
            
         
               —
            
            
               toženi stranki naj se naloži plačilo stroškov.